b'\n_START_ARTICLE_\nNirvana (band)\n_START_SECTION_\nKurt Cobains selvmord\n_START_PARAGRAPH_\nGruppen gik i opl\xc3\xb8sning, da Kurt Cobain d\xc3\xb8de 5. april 1994. Cobain blev f\xc3\xb8rst fundet d. 8. april 1994, hans officielle d\xc3\xb8ds\xc3\xa5rsag er selvmord. Der er senere stillet sp\xc3\xb8rgsm\xc3\xa5lstegn ved, hvorvidt der var tale om selvmord, da eksperter vurderer, at han havde alt for meget heroin i blodet, til v\xc3\xa6re i stand til h\xc3\xa5ndtere den riffel, som han skulle have skudt sig selv med. Ydermere var det officielle "selvmordsbrev" blot et afskedsbrev til bandet og hans fans. Politiet mente de sidste 4 linjer i brevet gjorde det til et "selvmordsbrev", de 4 linjer som eksperter siden hen har p\xc3\xa5vist ikke var skrevet af Kurt Cobain. Ydermere skrev Kurt Cobain et afskedsbrev til sin kone Courtney Love. Konspirationsteorier g\xc3\xa5r p\xc3\xa5, at han blev myrdet af sin kone Courtney, fordi hun var ude efter hans penge. Andre mener han blev dr\xc3\xa6bt af en som han havde v\xc3\xa6ret oppe at sk\xc3\xa6ndes med f\xc3\xa5 dage f\xc3\xb8r hans d\xc3\xb8d._NEWLINE_Filmen "Kurt and Courtney" er en dokumentarfilm om Kurt Cobains d\xc3\xb8d.\n_START_SECTION_\nNirvana efter opl\xc3\xb8sningen\n_START_PARAGRAPH_\nI \xc3\xa5rene efter Cobains d\xc3\xb8d blev Nirvanas album Nevermind ofte krediteret, som et af de bedste album nogensinde. Men som med alt musik er meningerne om albummet delte. Albummet blev i 2005 k\xc3\xa5ret af BBC, som det mest overvurderede album nogensinde. _NEWLINE_Men er ogs\xc3\xa5 k\xc3\xa5ret af Rolling Stone som v\xc3\xa6rende \xe2\x80\x9dVerdens bedste rockalbum\xe2\x80\x9d nogensinde._NEWLINE_Uanset hvad, var Nirvana et popul\xc3\xa6rt band, der solgte masser af cd\'er (s\xc3\xa6rligt efter Cobains d\xc3\xb8d), og deres livealbum MTV Unplugged betragtes af mange som v\xc3\xa6rende et af de bedste live-album nogensinde, til trods for at en del af numrene er coverversioner._NEWLINE_Trommeslageren Dave Grohl dannede i 1995 rockbandet Foo Fighters, hvor han synger og spiller guitar.'